**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՓՐԿԱՐԱՐԱԿԱՆ ՈՒԺԵՐԻ ՎԱՐՉՈՒԹՅԱՆ ՀԱՏՈՒԿ ՆՇԱՆԱԿՈՒԹՅԱՆ ՓՐԿԱՐԱՐԱԿԱՆ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԿԵՆՏՐՈՆԻ ՀԵՏԱԽՈՒՅԶ ԿԻՆՈԼՈԳԻԱԿԱՆ ՋՈԿԱՏԻ ԿԻՆՈԼՈԳ**

**1.Ընդհանուր դրույթներ**

* 1. **Պաշտոնի անվանումը, ծածկագիրը**

Արտակարգ իրավիճակների նախարարության (Այսուհետ՝ Նախարարություն) փրկարար ծառայության (այսուհետ՝ Ծառայություն) փրկարարական ուժերի վարչության (այսուհետ՝ Վարչություն) հատուկ նշանակության փրկարարական աշխատանքների իրականացման կենտրոնի (այսուհետ՝ Կենտրոն) հետախույզ կինոլոգիական ջոկատի (այսուհետ՝ Ջոկատ) կինոլոգ (ծածկագիր` 13-1ՓԾ-25.7-Կ-92).

* 1. **Ենթակա և հաշվետու է**

Ջոկատի կինոլոգը անմիջականորեն ենթակա և հաշվետու է Ջոկատի հրամանատարին:

* 1. **Ենթակա և հաշվետու պաշտոնները**

Ջոկատի կինոլոգը անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները**

Ջոկատի կինոլոգի բացակայության դեպքում նրան փոխարինում է Ջոկատի մյուս կինոլոգներից որևէ մեկը:

* 1. **Աշխատավայրը՝**

Հայաստան, Կոտայքի մարզ, գ.Գետարքել:

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Կինոլոգն կրում է անձնական պատասխանատվություն իրեն վերապահված լիազորությունները չկատարելու կամ ոչ պատշաճ կա­­­տարելու, կամ վե­րա­զանցելու, ինչպես նաև իրեն առջև դրված խնդիր­­ները և տրված հանձ­նարարականները չկա­տա­րե­լու կամ ոչ պատշաճ կատարելու համար:
2. Իր առջև դրված խնդիրների և գործառույթների իրականացման նպատակով առաջարկություններ է ներկայացնում Ջոկատի հրամանատարին:
3. Ջոկատի հրամանատարին հաշվետվություն է ներկայացնում կատարված աշխատանքների ու տիրող իրավիճակի վերաբերյալ.
4. Ջոկատի հրամանատարի հանձնարարությամբ իրականացնում է այլ գործառույթներ.

**Իրավունքները՝**

1. զբաղեցրած պաշտոնում իր լիազորությունները սահմանող իրավական ակտերին ծանոթանալը.
2. իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
3. ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
4. մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
5. աշխատանքի համար համարժեք վարձատրություն ստանալը.
6. իրավական պաշտպանությունը:
7. առողջության պահպանումը.
8. փրկարար ծառայության պաշտոնի և կոչումի՝ սահմանված կարգով բարձրացումը.
9. նշանակման արդյունքները բողոքարկելը.
10. արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
11. մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* պատասխանատու է իր վրա դրված պարտականությունների և իրեն տրված առաջադրանքների ժամանակին և ճիշտ կատարման համար,
* իրեն վստահված փրկարարական շների և իրեն տրված գույքի պահպանման համար.
* կանոնավոր և ճշտապահ կատարել բոլոր տեսակի պարապմունքները և արտագնա վարժանքները իրեն վստահված փրկարարական շան հետ.
* փրկարարական շների հետ աշխատանքային գործընթացում, ինչպես նաև առօրյայում, նրանց առողջության հետ կապված և այլ խնդիրներ ծագելիս, անհապաղ տեղեկացնել հրամանատարին` համապատասխան միջոցներ ձեռք առնելու նպատակով:
* խորապես գիտակցել փրկարարի պարտքը, օրինակելիորեն կատարել իր ծառայողական պարտականությունները.
* հարգանք ցուցաբերել հրամանատարների (պետերի) և ավագների նկատմամբ, հարգել ընկերների պատիվն ու արժանապատվությունը, պահպանել ծառայողական քաղաքավարության, վարքի և ծառայողական ողջույնի կանոնները.
* կատարելագործել իր ֆիզիկական պատրաստականությունը, պահպանել անձնական հիգիենայի կանոնները.
* համազգեստը կրել կոկիկ և ծառայողական պարտականությունների կատարման ժամանակ մշտապես լինել համազգեստով.
* ջոկատի տեղաբաշխման սահմաններում իր դիրքից հեռանալու անհրաժեշտության դեպքում թույլտվություն ստանալ խմբի պետից, իսկ վերադառնալիս զեկուցել նրան ժամանելու մասին.
* իմանալ տուժածներին փլատակներից, վթարված շենքերից, ճեղքերից, քարանձավներից, ձնահյուսերից, վթարված տրանսպորտային միջոցներից հանելու մեթոդներն ու ձևերը:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Առնվազն միջնակարգ կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ․

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության կրտսեր խմբերի պաշտոններում կարող են նշանակվել առնվազն միջնակարգ կրթություն ունեցող (բացառությամբ քաղաքացիական պաշտպանության ստորաբաժանումներում ծառայության ընդունվողների) այն քաղաքացիները, ովքեր համապատասխան նախարարության ուսումնական հաստատությունում սահմանված կարգով անցել են առնվազն եռամսյա ուսումնական փորձաշրջան:

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Որոշումների կայացում
2. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Ժամանակի կառավարում
3. **Կազմակերպման շրջանակը**
   1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման համար:

* 1. **Որոշումներ կայացնելու լիազորությունները**

Կայացնում է որոշումներ կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

**4.3. Գործունեության ազդեցությունը**

Ունի ազդեցություն կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

* 1. **Շփումները և ներկայացուցչությունը**

Իր իրավասության շրջանակներում շփվում է տվյալ մարմնի կառուցվածքային ստորաբաժանումների ներկայացուցիչների, ինչպես նաև տվյալ մարմնից դուրս շփվում է ընթացիկ գործունեության շրջանակներում: Տվյալ մարմնից դուրս որպես ներկայացուցիչ հանդես է գալիս պատվիրակված լիազորությունների շրջանակներում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում մասնակցում է մասնագիտական խնդիրների բացահայտմանը և այդ խնդիրների լուծման մասով տալիս է մասնագիտական առաջարկություն։

**5**. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարար ծառայության ենթասպայի կոչում: